ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ജനറൽ അറ്റോമിക്സ് ഗ്ലോബൽ കോർപ്പറേഷന്റെ ചീഫ് എക്സിക്യൂട്ടീവ് ശ്രീ വിവേക് ലാലുമായുള്ള പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് ജനറൽ ആറ്റോമിക്സ് ഗ്ലോബൽ കോർപ്പറേഷന്റെ ചീഫ് എക്സിക്യൂട്ടീവ് ശ്രീ വിവേക് ലാലുമായി കൂടിക്കാഴ്ച നടത്തി
ഇന്ത്യയിലെ പ്രതിരോധ സാങ്കേതിക മേഖലയെ ശക്തിപ്പെടുത്തുന്നതിനെക്കുറിച്ച് അവർ സംസാരിച്ചു. പ്രതിരോധവും ഉയര്ന്നു വരുന്ന സാങ്കേതികവിദ്യാ നിർമ്മാണവും ഇന്ത്യയിലെ ശേഷി വർദ്ധനയും ത്വരിതപ്പെടുത്തുന്നതിനുള്ള സമീപകാല നയ മാറ്റങ്ങളെ ശ്രീ. ലാൽ അഭിനന്ദിച്ചു.
(
പ്രധാനമന്ത്രിയുടെ ഓഫീസ്
NIPER അഹമ്മദാബാദിന്റെ ഉദ്ഘാടനത്തോടനുബന്ധിച്ചുള്ള പ്രധാനമന്ത്രിയുടെ അഭിനന്ദന സന്ദേശം
NIPER അഹമ്മദാബാദിന്റെ ഉദ്ഘാടനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി കേന്ദ്ര ആരോഗ്യ മന്ത്രി ശ്രീ മൻസുഖ് മാണ്ഡവ്യയ്ക്ക് അഭിനന്ദന സന്ദേശം അയച്ചു.
വിജ്ഞാനത്തെയും ശാസ്ത്രത്തെയും ഗവേഷണത്തെയും ഊർജ്ജിതമായി ബന്ധിപ്പിച്ചുകൊണ്ട് ഫാർമസ്യൂട്ടിക്കൽ രംഗത്ത് ഇന്ത്യയെ സ്വയം പര്യാപ്തമാക്കുന്നതിൽ NIPER അഹമ്മദാബാദ് ഒരു പ്രധാന പങ്ക് വഹിക്കുമെന്ന് പ്രധാനമന്ത്രി ആത്മവിശ്വാസം പ്രകടിപ്പിച്ചു.
അദ്ദേഹം X-ൽ പോസ്റ്റ് ചെയ്തു :
"അനേകം അഭിനന്ദനങ്ങളും ആശംസകളും! വിജ്ഞാനത്തെയും ശാസ്ത്രത്തെയും ഗവേഷണത്തെയും ഊർജ്ജിതമായി ബന്ധിപ്പിച്ചുകൊണ്ട് ഫാർമസ്യൂട്ടിക്കൽ രംഗത്ത് ഇന്ത്യയെ സ്വയം പര്യാപ്തമാക്കുന്നതിൽ അഹമ്മദാബാദിലെ NIPER ഒരു പ്രധാന പങ്ക് വഹിക്കുമെന്ന് എനിക്ക് ഉറപ്പുണ്ട്."
बहुत-बहुत बधाई और शुभकामनाएं! मुझे विश्वास है कि अहमदाबाद का NIPER ज्ञान-विज्ञान और अनुसंधान का सशक्त सेतु बनकर भारत को फार्मास्युटिकल के क्षेत्र में आत्मनिर्भर बनाने में अहम भूमिका निभाएगा। https://t.co/yVTamU4yUK
— Narendra Modi  September 30, 2023
പ്രധാനമന്ത്രിയുടെ ഓഫീസ്
ദിവ്യാംഗ സഹോദരീ -സഹോദരന്മാരുടെ ധൈര്യത്തിനും നേട്ടത്തിനും ദിവ്യാംഗരുടെ അന്താരാഷ്ട്ര ദിനത്തിൽ പ്രധാനമന്ത്രിയുടെ അഭിനന്ദനം
ദിവ്യാംഗരുടെ അന്താരാഷ്ട്ര ദിനത്തിൽ നമ്മുടെ ദിവ്യാംഗ സഹോദരിമാരുടെയും സഹോദരന്മാരുടെയും ദൃഢതയെയും നേട്ടങ്ങളെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"ദിവ്യാംഗരുടെ അന്താരാഷ്ട്ര ദിനത്തിൽ, നമ്മുടെ ദിവ്യാംഗ സഹോദരിമാരുടെയും സഹോദരന്മാരുടെയും ധൈര്യത്തെയും നേട്ടങ്ങളെയും ഞാൻ അഭിനന്ദിക്കുന്നു. ദിവ്യാംഗർക്ക് അവസരങ്ങൾ സൃഷ്ടിക്കുകയും അവരെ ശോഭിക്കാൻ പ്രാപ്തരാക്കുകയും ചെയ്യുന്ന നിരവധി സംരംഭങ്ങൾ നമ്മുടെ ഗവൺമെന്റ് ഏറ്റെടുത്തിട്ടുണ്ട്."
"നമ്മുടെ ഗവൺമെന്റ് പ്രവേശനക്ഷമതയിൽ തുല്യമായ ശ്രദ്ധ കേന്ദ്രീകരിക്കുന്നതിനാൽ, അനുയോജ്യമായ നടപടിക്രമങ്ങളിലൂടെ അടുത്ത തലമുറയെ വാർത്തെടുക്കുന്നതിലും അത് പ്രതിഫലിക്കുന്നു. ദിവ്യാംഗരുടെ ജീവിതത്തിൽ മെച്ചപ്പെട്ട മാറ്റമുണ്ടാക്കാൻ താഴെത്തട്ടിൽ പ്രവർത്തിക്കുന്ന എല്ലാവരെയും അഭിനന്ദിക്കാനും ആഗ്രഹിക്കുന്നു."
--ND--
On International Day of Persons with Disabilities, I laud the fortitude and accomplishments of our Divyang sisters and brothers. Our Government has undertaken numerous initiatives which have created opportunities for persons with disabilities and enabled them to shine.
— Narendra Modi  December 3, 2022
പ്രധാനമന്ത്രിയുടെ ഓഫീസ്
രാജ്യത്തെമ്പാടുമുള്ള കൃഷി ഇടങ്ങളില് സൗരോര്ജ്ജ പമ്പുകള് വന്തോതില് സ്ഥാപിക്കും പ്രധാനമന്ത്രി നരേന്ദ്ര മോദി
2022 ഓടെ രാജ്യത്തെ കര്ഷകരുടെ വരുമാനം ഇരട്ടിയാക്കാന് കേന്ദ്ര ഗവണ്മെന്റ് പ്രതിജ്ഞാബദ്ധമാണെന്ന് പ്രധാനമന്ത്രി ശ്രീ. നരേന്ദ്ര മോദി ആവര്ത്തിച്ച് വ്യക്തമാക്കി. ലക്നൗവിലെ കൃഷി കുംഭിനെ വീഡിയോ കോണ്ഫറന്സിലൂടെ അഭിസംബോധന ചെയ്യുകയായിരുന്നു അദ്ദേഹം.
രാജ്യത്തെ മുന്നോട്ട് നയിക്കുന്നവരാണ് കര്ഷകരെന്ന് ഊന്നിപ്പറഞ്ഞ അദ്ദേഹം വിത്ത്, വളം മുതലായവയുടെ വിലകുറയ്ക്കാനും കൃഷിക്കാരുടെ ലാഭം വര്ദ്ധിപ്പിക്കാനും കേന്ദ്ര ഗവണ്മെന്റ് നിരവധി നടപടികള് കൈക്കൊണ്ടു വരികയാണെന്നും വ്യക്തമാക്കി. സമീപ ഭാവിയില് തന്നെ വന്തോതില് സൗരോര്ജ്ജ പമ്പുകള് രാജ്യത്തെമ്പാടുമുള്ള കൃഷി ഇടങ്ങളില് സ്ഥാപിക്കുമെന്ന് അദ്ദേഹം പറഞ്ഞു. ശാസ്ത്രത്തിന്റെ പ്രയോജനങ്ങള് കര്ഷകര്ക്ക് ലഭ്യമാക്കുന്നതിനായി ശ്രമിച്ച് വരികയാണെന്ന് അദ്ദേഹം പറഞ്ഞു. വാരാണസിയില് സ്ഥാപിക്കാന് പോകുന്ന നെല്ല് ഗവേഷണ കേന്ദ്രം ഈ ദിശയിലുള്ള ചുവട് വയ്പ്പാണെന്ന് അദ്ദേഹം പറഞ്ഞു.
കാര്ഷികവൃത്തിയില് മൂല്യവര്ദ്ധനയുടെ പ്രാധാന്യത്തെക്കുറിച്ചും പ്രധാനമന്ത്രി സംസാരിച്ചു. ഭക്ഷ്യസംസ്ക്കരണ മേഖലയില് കൈക്കൊണ്ട് വരുന്ന നടപടികള് അദ്ദേഹം പരാമര്ശിച്ചു. ഹരിത വിപ്ലവത്തിന് ശേഷം പാല് ഉല്പ്പാദനം, തേന് ഉല്പ്പാദനം, കോഴി, മത്സ്യം വളര്ത്തല് എന്നിവയ്ക്കാണ് ഇപ്പോള് ഊന്നല് നല്കിയിട്ടുള്ളതെന്ന് അദ്ദേഹം പറഞ്ഞു.
ജല വിഭവങ്ങളുടെ നീതി പൂര്വ്വകമായ വിനിയോഗം, സംഭരണത്തിന് മികച്ച സാങ്കേതികവിദ്യ, കൃഷിയില് ആധുനിക സാങ്കേതികവിദ്യയുടെ ഉപയോഗം മുതലായ വിഷയങ്ങളെക്കുറിച്ച് കൃഷി കുംഭില് ചര്ച്ച ചെയ്യണമെന്ന് പ്രധാനമന്ത്രി ആവശ്യപ്പെട്ടു. വിളകളുടെ കച്ചിക്കുറ്റി കത്തിച്ച് കളയുന്നത് ഒഴിവാക്കാന് കര്ഷകരെ സഹായിക്കുന്ന നൂതന സാങ്കേതികവിദ്യകള് ഉരിത്തിരിയേണ്ടതിന്റെ പ്രാധാന്യവും അദ്ദേഹം ഊന്നിപ്പറഞ്ഞു.
(ND MRD - 801
രാജ്യരക്ഷാ മന്ത്രാലയം
പുതു തലമുറ അഗ്നി പി ബാലിസ്റ്റിക് മിസൈൽ ഡിആർഡിഒ വിജയകരമായി പരീക്ഷിച്ചു
ന്യൂഡൽഹി , ജൂൺ 28,2021
 ആണവശേഷിയുള്ള പുതുതലമുറ ബാലിസ്റ്റിക് മിസൈൽ അഗ്നി പി വിജയകരമായി പരീക്ഷിച്ചു.കിഴക്കൻ തീരത്ത് സ്ഥാപിച്ചിരിക്കുന്ന വിവിധ ടെലിമെട്രി, റഡാർ സ്റ്റേഷനുകൾ മിസൈലിന്റെ പാത കൃത്യമായി നിരീക്ഷിച്ചു. മിസൈൽ,പിന്തുടർന്ന എല്ലാ ദൗത്യ ലക്ഷ്യങ്ങളും ഉയർന്ന കൃത്യതയോടെ പാലിച്ചു.
അഗ്നി ക്ലാസ് പുതുതലമുറ മിസൈലുകളിലെ ഏറ്റവും നവീന ഇനമാണ് അഗ്നി പി. 1,000 മുതൽ 2,000 കിലോമീറ്റർ വരെ ദൂരപരിധിയുള്ള കാനിസ്റ്ററൈസ്ഡ് മിസൈലാണിത്
IE/SKY
പ്രധാനമന്ത്രിയുടെ ഓഫീസ്
ബുദ്ധ സംസ്കാരവും പൈതൃകവും സംരക്ഷിക്കാനുള്ള ഇന്ത്യന് അന്താരാഷ്ട്ര കേന്ദ്രത്തിന്റെ ശിലാസ്ഥാപനം നേപ്പാളിലെ ലുംബിനിയില് നടന്നു
പ്രധാനമന്ത്രി നരേന്ദ്ര മോദിയും നേപ്പാള് പ്രധാനമന്ത്രി ഷെര് ബഹാദൂര് ദൂബയും സംയുക്തമായി നേപ്പാളിലെ ലുംബിനിയിലെ സന്യാസ കേന്ദ്രത്തില് ബുദ്ധ സംസ്കാരവും പൈതൃകവും സംരക്ഷിക്കുന്നതിനുള്ള ഇന്ത്യന് അന്താരാഷ്ട്ര കേന്ദ്രത്തിന്റെ ശിലാസ്ഥാപനം നിര്വഹിച്ചു.
ന്യൂഡല്ഹി കേന്ദ്രമാക്കി പ്രവര്ത്തിക്കുന്ന ഇന്റര്നാഷണല് ബുദ്ധിസ്റ്റ് കോണ്ഫഡറേഷനും  ലുംബിനി ഡെവലപ്മെന്റ് ട്രസ്റ്റും  തമ്മിലുള്ള കരാര് പ്രകാരം എല് ടി ഡി നല്കിയ സ്ഥലത്ത് ഐബിസിയാണ് കേന്ദ്രം നിര്മിക്കുക.
പ്രധാനപ്പെട്ട മൂന്ന് ബുദ്ധ വിഭാഗങ്ങളായ തെറവാദ, മഹായാന, വജ്രയാന എന്നിവയില് നിന്നുള്ള സന്യാസിമാരുടെ നേതൃത്വത്തില് നടന്ന ശിലാസ്ഥാപന ചടങ്ങുകള്ക്ക് ശേഷം ഇരു പ്രധാനമന്ത്രിമാരും ചേര്ന്ന് കേന്ദ്രത്തിന്റെ ഒരു മാതൃക പുറത്തിറക്കി.
ആഗോള നിലവാരത്തിലുള്ള കേന്ദ്രത്തിന്റെ നിര്മാണം പൂര്ത്തിയാകുന്നതോടെ ലോകത്തെമ്പാടു നിന്നുമുള്ള ഭക്തര്ക്കും വിനോദ സഞ്ചാരികള്ക്കും ബുദ്ധമതത്തിന്റെ ആദ്ധ്യാത്മിക ചൈതന്യം അറിയാനും അനുഭവിക്കാനുമുള്ള അവസരം ലഭിക്കും. ആധുനിക സാങ്കേതിക വിദ്യകളും സൗകര്യങ്ങളും ഉപയോഗിച്ച് നിര്മിക്കുന്ന കേന്ദ്രത്തില് വൈദ്യുതി, വെള്ളം, മാലിന്യ സംസ്കരണം തുടങ്ങിയവയുമായി ബന്ധപ്പെട്ട് പ്രശ്നങ്ങളൊന്നുമുണ്ടാകില്ല. കേന്ദ്രത്തില് പ്രാര്ത്ഥനാ മുറികള്, ധ്യാന കേന്ദ്രങ്ങള്, ലൈബ്രറി, എക്സിബിഷന് ഹാള്, കഫതീരിയ, ഓഫീസുകള് തുടങ്ങിയ സൗകര്യങ്ങളുണ്ടാകും.
--ND--
(
ഊര്ജ്ജ മന്ത്രാലയം
എല്ലാ വീടുകളിലും തടസ്സമില്ലാതെ വൈദ്യുതി വിതരണം
ന്യൂഡൽഹി, ആഗസ്റ്റ് 05, 2021
2019 ഏപ്രിൽ 1 മുതൽ എല്ലാ കുടുംബങ്ങൾക്കും വ്യവസായ-വാണിജ്യ ഉപഭോക്താക്കൾക്കും 24x7 വൈദ്യുതി വിതരണവും കാർഷിക ഉപഭോക്താക്കൾക്ക് മതിയായ വൈദ്യുതി വിതരണവും ഉറപ്പുവരുത്തുന്നത് സംബന്ധിച്ച് സംസ്ഥാന-കേന്ദ്രഭരണ പ്രദേശങ്ങൾ കേന്ദ്ര സർക്കാരുമായി ധാരണാപത്രങ്ങൾ ഒപ്പിട്ടു.
ദീൻ ദയാൽ ഉപാധ്യായ ഗ്രാമജ്യോതി യോജന , ഇന്റഗ്രേറ്റഡ് പവർ ഡിസ്ട്രിബ്യൂഷൻ സ്കീം , ഉജ്ജ്വൽ ഡിസ്കോം അഷ്വറൻസ് യോജന  എന്നിവയുൾപ്പെടെ വിവിധ പദ്ധതികളിലൂടെയാണ് കേന്ദ്ര സർക്കാർ സംസ്ഥാനങ്ങൾക്ക് സഹായം ഉറപ്പുവരുത്തുന്നത്.
31.03.2019 ന് മുമ്പ് വൈദ്യുതീകരിക്കാത്തതായി തിരിച്ചറിഞ്ഞ വീടുകളുടെ, സൗഭാഗ്യ പദ്ധതി പ്രകാരമുള്ള 100% വൈദ്യുതീകരണം 31.03.2021 ഓടെ പൂർത്തിയായതായി സംസ്ഥാനങ്ങൾ റിപ്പോർട്ട് ചെയ്തിട്ടുണ്ട്. സൗഭാഗ്യ ആരംഭിച്ചതിനുശേഷം സംസ്ഥാനങ്ങൾ റിപ്പോർട്ട് ചെയ്തതുപ്രകാരം 31.03.2021 വരെ 2.817 കോടി വീടുകൾ വൈദ്യുതീകരിച്ചിട്ടുണ്ട്.
മുമ്പ് അനുവദിച്ച തുകയുടെ ഉപയോഗവും നിശ്ചിത വ്യവസ്ഥകൾ നിറവേറ്റുന്നതും അടിസ്ഥാനമാക്കിയാണ് DDUGJY, സൗഭാഗ്യ, IPDS പദ്ധതികൾ പ്രകാരമുള്ള ഫണ്ടുകൾ അനുവദിക്കുന്നത്. DDUGJY, സൗഭാഗ്യ, IPDS പദ്ധതികൾ പ്രകാരം യഥാക്രമം 27,327 കോടി രൂപയും, 3,868 കോടി രൂപയും,15,902 കോടി രൂപയും കഴിഞ്ഞ മൂന്ന് വർഷങ്ങളിലും നടപ്പ് വർഷത്തിലുമായി  സംസ്ഥാനങ്ങൾക്ക് വിതരണം ചെയ്തു.
സ്വതന്ത്ര സർവേകൾ അനുസരിച്ച്, ഗ്രാമീണ മേഖലകളിൽ വൈദ്യുതി ലഭ്യത 2015-16 ൽ ശരാശരി 12 മണിക്കൂർ ആയിരുന്നത് 2020 ൽ 20.50 മണിക്കൂറായി ഉയർന്നു. നഗരപ്രദേശങ്ങളിൽ വൈദ്യുതി ലഭ്യത 22.23 മണിക്കൂറായി ഉയർന്നിട്ടുണ്ട്.
ഇന്ന് ലോക്സഭയിൽ രേഖാമൂലം നൽകിയ മറുപടിയിൽ കേന്ദ്ര ഊർജ്ജ മന്ത്രി ശ്രീ ആർ കെ സിംഗ് വ്യക്തമാക്കിയതാണ് ഇക്കാര്യങ്ങൾ.
RRTN/SKY
പ്രധാനമന്ത്രിയുടെ ഓഫീസ്
നുവാഖായ് ജുഹാറില് പ്രധാനമന്ത്രി ജനങ്ങള്ക്ക് ശുഭാശംസകള് നേര്ന്നു
നുവാഖായ് ജുഹാര് മംഗളാവസരത്തില് പ്രധാനമന്ത്രി ശ്രീ നരേന്ദ്രമോദി ജനങ്ങള്ക്ക് ആശംസകള് നേര്ന്നു.
''നമ്മുടെ കര്ഷകരുടെ കഠിനപ്രയത്നത്തിന്റെ ആഘോഷമാണ് നുവാഖായുടെ വിശേഷാവസരം. അവരുടെ പരിശ്രമമാണ് നമ്മുടെ രാജ്യത്തിന് ആഹാരം നല്കുന്നത്.
ഈ മംഗളദിനം എല്ലാവര്ക്കും അഭിവൃദ്ധിയും മികച്ച ആരോഗ്യവും നല്കട്ടെ.
നുവാഖായ് ജുഹാര്!'' ഒരു ട്വീറ്റില് പ്രധാനമന്ത്രി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
ഇന്ത്യയില് കോവിഡ് രോഗ മുക്തി നേടിയത് രണ്ടു ലക്ഷത്തിലേറെപ്പേര്
രോഗമുക്തി നിരക്ക് 53.79% ആയി മെച്ചപ്പെട്ടു
(ന്യൂഡല്ഹി, 19 ജൂണ് 2020
കഴിഞ്ഞ 24 മണിക്കൂറിനുള്ളില് രാജ്യത്ത് 10,386 പേര്ക്കാണ് രോഗം ഭേദമായത്. ആകെ രോഗമുക്തി നേടിയവരുടെ എണ്ണം 2,04,710 ആയി. രോഗമുക്തി നിരക്ക് 53.79 ശതമാനമായി വര്ധിച്ചു. നിലവില് 1,63,248 പേരാണ് രാജ്യത്ത് ചികിത്സയിലുള്ളത്.
ലോക്ക്ഡൗണ് പ്രഖ്യാപനം, കേന്ദ്ര- സംസ്ഥാന-കേന്ദ്രഭരണപ്രദേശങ്ങഴിലെ സര്ക്കാരുകള് നടത്തിയ കൂട്ടായ പ്രവര്ത്തനം തുടങ്ങിയ നടപടികളാണ് രോഗവ്യാപനം കുറയ്ക്കാന് ഇടയാക്കിയത്.
രാജ്യത്തെ കോവിഡ് പരിശോധനാ സൗകര്യമുള്ള ഗവണ്മെന്റ് ലാബുകളുടെ എണ്ണം 703 ആയും സ്വകാര്യ ലാബുകളുടെ എണ്ണം 257 ആയും വര്ധിപ്പിച്ചു. .
കഴിഞ്ഞ 24 മണിക്കൂറിനുള്ളില് രാജ്യത്ത് 1,76,959 സാമ്പിളുകള് പരിശോധിച്ചു. ഇതുവരെ ആകെ പരിശോധിച്ചത് 64,26,627 സാമ്പിളുകളാണ്.
ആശുപത്രികളില് കോവിഡ്, കോവിഡ് ഇതര മേഖലകളില് ജോലി ചെയ്യുന്ന ആരോഗ്യ പ്രവര്ത്തകര്ക്കായുള്ള മാര്ഗനിര്ദേശം ആരോഗ്യ മന്ത്രാലയം പുറത്തിറക്കി. സചിത്രഗൈഡും പുറത്തിറക്കിയിട്ടുണ്ട്. ഈ ലിങ്കില് അതു ലഭ്യമാണ്: https://www.mohfw.gov.in/pdf/Illustrativeguidelineupdate.pdf
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
റോഡ് ഗതാഗത, ഹൈവേ മന്ത്രാലയം
വാഹന അപകടത്തിൽപ്പെടുന്നവർക്ക് പണരഹിത ചികിത്സ: പദ്ധതിക്ക് തുടക്കമാകുന്നു
(വാഹനാപകടത്തിൽപ്പൈടുന്നവർക്ക് പണരഹിത ചികിൽസ നൽകാൻ കേന്ദ്ര റോഡ് ഗതാഗത–-ദേശീയപാത മന്ത്രാലയം 2019 ലെ മോട്ടോർ വാഹന നിയമത്തില് വിഭാവന ചെയ്ത പ്രകാരം പദ്ധതി തയാറാക്കുന്നു. ഏറ്റവും ഗുരുതരമായ സമയത്ത് തന്നെ ഇരകൾക്ക് ചികിൽസ നൽകുന്നതിനാണ് ഇത്.
ഇത് സംബന്ധിച്ച് മന്ത്രാലയം സംസ്ഥാനങ്ങളിലെയും കേന്ദ്രഭരണപ്രദേശങ്ങളിലെയും ഗതാഗതത്തിന്റെ ചുമതലയുള്ള പ്രിൻസിപ്പൽ സെക്രട്ടറിമാർക്കും സെക്രട്ടറിമാർക്കും കത്തയച്ചു. ഈ മാസം 10നു മുമ്പ് പദ്ധതി സംബന്ധിച്ച കാഴ്ചപ്പാടുകൾ അറിയിക്കാനും നിർദേശിച്ചിട്ടുണ്ട്.
മോട്ടോർ വാഹന അപകട നിധി സ്വരൂപിക്കാനും പദ്ധതി ലക്ഷ്യമിടുന്നു. 21,000 ലധികം ആശുപത്രികളുമായി രാജ്യത്താകമാനം വേരുകളുള്ള ദേശീയ ആരോഗ്യ അതോറിട്ടിക്കാണ് പദ്ധതി നടത്തിപ്പ് ചുമതല.
റോഡ് ഉപയോഗിക്കുന്ന രാജ്യത്തെ എല്ലാവരെയും ഇൻഷുറൻസ് പരിരക്ഷയിൽ കൊണ്ടു വരാനും ആലോചിക്കുന്നു. അപകടത്തിൽപ്പെടുന്നവരുടെ ചികിൽസയ്ക്കും പരുക്കേല്ക്കുന്നവര്ക്കുള്ള നഷ്ടപരിഹാരത്തിനും
അപകടത്തിൽ മരിച്ചവുടെ കുടുംബത്തിനുള്ള നഷ്ടപരിഹാരത്തിനും അപകട നിധി ഉപയോഗിക്കും. പണമടയ്ക്കാനുള്ള ശേഷി നോക്കാതെ തന്നെ അപകടത്തിൽപ്പെട്ടവർക്ക് കൃത്യസമയത്ത് മെച്ചപ്പെട്ട ചികിൽസ നൽകാനാകുന്ന തരത്തിലാണ് പദ്ധതി വിഭാവനം ചെയ്തിട്ടുള്ളത്.
വാണിജ്യ വ്യവസായ മന്ത്രാലയം
ഇന്ത്യ - ബംഗ്ലാദേശ് വാണിജ്യ സെക്രട്ടറിതല ചര്ച്ച നടന്നു
ഇന്ത്യയുടെയും ബംഗ്ലാദേശിന്റെയും വാണിജ്യ സെക്രട്ടറിമാര് തമ്മിലുള്ള ചര്ച്ച ന്യൂഡല്ഹിയില് ഇന്ന് സമാപിച്ചു. കേന്ദ്ര വാണിജ്യ സെക്രട്ടറി ശ്രീ. അനൂപ് വധാവന് ഇന്ത്യന് സംഘത്തെ നയിച്ചപ്പോള് ബംഗ്ലാദേശ് വാണിജ്യ സെക്രട്ടറി ഡോ. മുഹമ്മദ് ജാഫര് ഉദ്ദിന് ആ രാജ്യത്തെ പ്രതിനിധി സംഘത്തിന് നേതൃത്വം നല്കി.
അതിര്ത്തി പ്രദേശത്തെ വ്യാപാര കേന്ദ്രങ്ങള്, നിര്ദ്ദിഷ്ട സമഗ്ര സാമ്പത്തിക പങ്കാളിത്ത കരാറിനുള്ള സംയുക്ത പഠനം, വ്യാപാരം സംബന്ധിച്ച് വിവരങ്ങള് കൈമാറല്, മേഖലയിലെ കണക്ടിവിറ്റി ഉദ്യമങ്ങള്, മാനദണ്ഡങ്ങള് ഏകീകരിക്കല്, അതിര്ത്തി വ്യാപാര അടിസ്ഥാന സൗകര്യം മെച്ചപ്പെടുത്തല്, ബിസിനസ്സ് വിസയ്ക്ക് വേണ്ട സൗകര്യം ഒരുക്കല് തുടങ്ങിപരസ്പര താല്പര്യമുള്ള വിഷയങ്ങള് ചര്ച്ചയില് ഉള്പ്പെടുത്തും. ഇതിന് മുന്നോടിയായി ഇരു രാജ്യങ്ങളുടെയും വാണിജ്യ വ്യവസായ അഡിഷണല് സെക്രട്ടറിമാര് ഉള്പ്പെട്ട വ്യാപാരം സംബന്ധിച്ച സംയുക്ത പ്രവര്ത്തക ഗ്രൂപ്പിന്റെ യോഗവും ന്യൂഡല്ഹിയില് ചേര്ന്നിരുന്നു.
ഇരു കൂട്ടര്ക്കും സൗകര്യ പ്രദമായ ദിവസങ്ങളില് ഇന്ത്യ-ബംഗ്ലാദേശ് വാണിജ്യ സെക്രട്ടറിമാരുടെയും, സംയുക്ത പ്രവര്ത്തക ഗ്രൂപ്പിന്റെയും അടുത്ത യോഗങ്ങള് ചേരാന് ധാരണയായി.
(ND MRD
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ ബാഡ്മിന്റണിൽ സ്വർണം നേടിയതിന് പ്രമോദ് ഭഗത്തിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ബാഡ്മിന്റണിൽ സ്വർണം നേടിയതിന് പ്രമോദ് ഭഗത്തിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"പ്രമോദ് ഭഗത് രാജ്യത്തിന്റെ മുഴുവൻ ഹൃദയങ്ങളും കവർന്നു . ഒരു ചാമ്പ്യനായ അദ്ദേഹത്തിന്റെ വിജയം ദശലക്ഷക്കണക്കിന് പേരെ പ്രചോദിപ്പിക്കും. അദ്ദേഹം ശ്രദ്ധേയമായ സ്ഥിരതയും നിശ്ചയദാർഢ്യവും കാണിച്ചു. ബാഡ്മിന്റണിൽ സ്വർണം നേടിയതിന് അഭിനന്ദനങ്ങൾ. അദ്ദേഹത്തിന്റെ ഭാവി ശ്രമങ്ങൾക്ക് ആശംസകൾ
(
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
കേരളത്തില് ചില പ്രദേശങ്ങളില് താറാവുകളില് പ്രത്യക്ഷപ്പെട്ടിരിക്കുന്ന പക്ഷിപ്പനിയെ സംബന്ധിച്ച റിപ്പോര്ട്ട്
കേരളത്തില് ആലപ്പുഴ ജില്ലയിലെ തലവടി തെക്ക്, തകഴി, പള്ളിപ്പാട്, കരുവാറ്റ എന്നിവിടങ്ങളിലും കോട്ടയം ജില്ലയിലെ നീണ്ടൂര് മേഖലയിലും വ്യാപിച്ചിരിക്കുന്ന പക്ഷിപ്പനി നിയന്ത്രണ നടപടികളെ സംബന്ധിച്ചുള്ള പുതിയ സ്ഥിതി വിവരങ്ങള് താഴെപ്പറയുന്നവയാണ്.
ലഭിച്ചിട്ടുള്ള വിവരങ്ങള് പ്രകാരം അഞ്ച് ദ്രുതകര്മ്മ സേന സംഘങ്ങള് ആലപ്പുഴ ജില്ലയിലെ മേല്പ്പറഞ്ഞ നാല് രോഗബാധിത മേഖലകളിലും എട്ടു സംഘങ്ങള് കോട്ടയം ജില്ലയിലെ നീണ്ടൂരിലും രോഗം ബാധിച്ച പക്ഷികളെ ശേഖരിക്കുന്നുണ്ട്.
മൊത്തം 17326  രോഗം ബാധിച്ച താറാവുകളെ ശേഖരിക്കുകയും ആലപ്പുഴ ജില്ലയില് വിവിധ രോഗബാധിത പ്രദേശങ്ങളില് നിന്ന് 1570 കിലോഗ്രാം തീറ്റ പദാര്ത്ഥങ്ങള് നശിപ്പിക്കുകയും ചെയ്തു. കോട്ടയം ജില്ലയില് നിന്ന് 06.01.2021 ല് രോഗം ബാധിച്ച 4229 താറാവുകളെ ശേഖരിച്ചു. 42 മുട്ടകളും 8 കിലോഗ്രാം തീറ്റയും നശിപ്പിക്കുകയും ചെയ്തു.
ഇതിനിടെ രാജസ്ഥാനിലെ ജെയ്പ്പൂരിലുള്ള കാലെ ഹനുമാന്ജി യില് നിന്ന് കാക്കക്കളുടെ സാമ്പിളുകള് ശേഖരിച്ചതില് പക്ഷിപ്പനിയുടെ വൈറസായ എച്ച്5എന്8 ന്റെ സാന്നിധ്യം സ്ഥിരീകരിച്ചു. അതു പ്രകാരം കൂടുതല് പക്ഷികളിലേയ്ക്കു രോഗം വ്യാപിക്കാതിരിക്കാനുള്ള നിര്ദ്ദേശങ്ങള് സംസ്ഥാനങ്ങള്ക്കു നല്കി കഴിഞ്ഞു. ഹരിയാനയിലെ 7111 വളര്ത്തു പക്ഷികളില് അസാധാരണ ലക്ഷണങ്ങള് കാണുകയുണ്ടായി. മധ്യപ്രദേശില് 150 കാട്ടു പക്ഷികളിലും ഗുജറാത്തില് 10 കാക്കക്കളിലും ഹിമാചല് പ്രദേശില് 336 ദേശാടന പക്ഷികളിലും ഇന്ന് സമാന ലക്ഷണങ്ങള് റിപ്പോര്ട്ടു ചെയ്തിട്ടുണ്ട്.
ഹരിയാനയില് നിന്നു ലഭിച്ച റിപ്പോര്ട്ടു പ്രകാരം കഴിഞ്ഞ 25 ദിവസത്തിനുള്ളില് പഞ്ചകുളയില് മാത്രം 430267 പക്ഷികള് ചത്തു. ഇവയുടെ സാമ്പിളുകള് പരിശോധനയ്ക്കായി നിര്ദ്ദിഷ്ട പരിശോധനാ ശാലകളിലേയ്ക്ക് അയച്ചിട്ടുണ്ട്. ഫലം ലഭിച്ചിട്ടില്ല. രോഗത്തെ ചെറുക്കുന്നതിനായി സംസ്ഥാനം 59 ദ്രുതകര്മ്മ സേനയെ നിയോഗിച്ചിട്ടുണ്ട്.
മന്ത്രിസഭ
ഓഹരി വിറ്റഴിക്കലുമായി ബന്ധപ്പെട്ട നടപടിക്രമങ്ങള് ശുപാര്ശ ചെയ്യുന്നതിന് പൊതുമേഖലാ സംരംഭങ്ങളുടെ ഡയറക്ടര് ബോര്ഡിന് കേന്ദ്ര മന്ത്രിസഭ അധികാരം നല്കി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം , ഹോള്ഡിംഗ് / മാതൃ പൊതുമേഖലാ സ്ഥാപനങ്ങളുടെ ഡയറക്ടര് ബോര്ഡിന് നിക്ഷേപം വിറ്റഴിക്കുന്നതിനുള്ള നടപടിക്രമങ്ങള് ശുപാര്ശ ചെയ്യുന്നതിനും ഏറ്റെടുക്കുന്നതിനും  അതല്ലെങ്കില് അവരുടെ ഏതെങ്കിലും അനുബന്ധ സ്ഥാപനങ്ങള് / യൂണിറ്റുകള് അടച്ചുപൂട്ടുന്നതിനും സംയുക്ത സംരംഭങ്ങളിലെ ഓഹരികള് വില്ക്കുന്നതിനുമുള്ള നിര്ദ്ദേശം അംഗീകരിച്ചു. ഹോള്ഡിങ്/മാതൃ പിഎസ്ഇകളുടെ ഓഹരി വിറ്റഴിക്കലിനും അനുബന്ധ സ്ഥാപനങ്ങള്/ യൂണിറ്റുകള് അടച്ചുപൂട്ടുന്നതിനും സംയുക്ത സംരംഭങ്ങളിലെ ഓഹരികള് വില്ക്കുന്നതിനും 'തത്വത്തില്' അംഗീകാരം നല്കുന്നതിനു ബദല് സംവിധാനത്തിനും മന്ത്രിസഭ അധികാരം നല്കി . മാതൃ/ഹോള്ഡിങ് പിഎസ്ഇകളുടെ ഓഹരിവിറ്റഴിക്കല്/അടച്ചുപൂട്ടല് പ്രക്രിയ അവലോകനം ചെയ്യാനും അധികാരം നല്കി.
പൊതുമേഖലാ സംരംഭങ്ങൾ പിന്തുടരുന്ന നയപരമായ ഓഹരി വിറ്റഴിക്കല് ഇടപാടുകള്/ അടച്ചുപൂട്ടലുകള് ഏറ്റെടുക്കുന്നതിനുള്ള പ്രക്രിയ വിശാലമാകണം. ഇതു മത്സരാധിഷ്ഠിത ലേലം വിളിയുടെ തത്വങ്ങളെയും പുറപ്പെടുവിക്കുന്ന മാര്ഗനിര്ദേശക തത്വങ്ങളെയും ടിസ്ഥാനമാക്കിയുള്ളതാകണം. നയപരമായ ഓഹരി വിറ്റഴിക്കലിനായി അത്തരം മാര്ഗനിര്ദേശങ്ങള് ഡിഐപിഎഎം പുറപ്പെടുവിക്കും. അടച്ചുപൂട്ടലിനുള്ള നിര്ദേശങ്ങള് ഡിപിഇ നല്കും.
നിലവില്, മഹാരത്ന, നവരത്ന, മിനിരത്ന എന്നീ വിഭാഗങ്ങള്ക്ക് കീഴില് ഹോള്ഡിംഗ്/മാതൃ പിഎസ്ഇകളുടെ ഡയറക്ടര് ബോര്ഡുകള്ക്ക് ചില അധികാരങ്ങള് നല്കിയിട്ടുണ്ട്. സാമ്പത്തിക സംയുക്ത സംരംഭങ്ങളും പൂര്ണ്ണ ഉടമസ്ഥതയിലുള്ള അനുബന്ധ സ്ഥാപനങ്ങളും സ്ഥാപിക്കുന്നതിനും അറ്റാദായത്തിന്റെ പരിധികള്ക്കു വിധേയമായി ലയനം/ഏറ്റെടുക്കല് നടത്തുന്നതിനും ഇക്വിറ്റി നിക്ഷേപത്തിനുമായാണ് ഈ അധികാരങ്ങള്. എങ്കിലും, മഹാരത്ന പിഎസ്ഇകള്ക്ക് അവരുടെ അനുബന്ധ സ്ഥാപനങ്ങളിലെ ഓഹരി പങ്കാളിത്തത്തിന്റെ തുച്ഛമായ ഓഹരി വിറ്റഴിക്കലിനായുള്ള ചില പരിമിത അധികാരങ്ങള് ഒഴികെ, ബോര്ഡുകള്ക്ക് ഓഹരിവിറ്റഴിക്കലിനും അവരുടെ അനുബന്ധസ്ഥാപനങ്ങള്/ യൂണിറ്റുകള്/ ജെവികളിലെ ഓഹരികള് അവസാനിപ്പിക്കുന്നതിനും അധികാരമില്ല. അതിനാല്, ഹോള്ഡിംഗ്/പാരന്റ് സിപിഎസ്ഇകള്ക്ക് പ്രവര്ത്തനമേഖല/അത്തരം അനുബന്ധ സ്ഥാപനങ്ങളില് വിന്യസിച്ച മൂലധനം തുടങ്ങിയവ പരിഗണിക്കാതെ, ഓഹരി വിറ്റഴിക്കലിനും അനുബന്ധ സ്ഥാപനങ്ങള്/യൂണിറ്റുകള് അടച്ചുപൂട്ടുന്നതിനും ജെവിയിലെ ഓഹരിവില്പ്പനയ്ക്കും ക്യാബിനറ്റിന്റെയോ സിസിഇഎയുടെയോ അംഗീകാരം ആവശ്യമാണ്. 2021ലെ പുതിയ പിഎസ്ഇ നയത്തിന്റെ സത്തയ്ക്ക് അനുസൃതമായി ഗവണ്മെന്റ് പിഎസ്ഇകളുടെ സാന്നിധ്യം കുറയ്ക്കുന്നതിനും പ്രവര്ത്തനപരമായ ആവശ്യങ്ങള്ക്കും ഈ തീരുമാനത്തിലൂടെ ഈ കാര്യത്തില് കൂടുതല് പ്രാതിനിധ്യം നല്കിയിട്ടുണ്ട്.
തീരുമാനങ്ങള് എടുക്കുന്നതിനും ഹോള്ഡിംഗ് പിഎസ്ഇകളുടെ ഡയറക്ടര് ബോര്ഡിന് കൂടുതല് സ്വയംഭരണാവകാശം അനുവദിച്ചുകൊണ്ട് പിഎസ്ഇകളുടെ പ്രവര്ത്തനം പരിഷ്കരിക്കാനും അനുബന്ധ സ്ഥാപനങ്ങള്/ യൂണിറ്റുകള് അല്ലെങ്കില് സംയുക്ത സംരംഭങ്ങൾ എന്നിവയിലെ നിക്ഷേപത്തില് നിന്ന് സമയബന്ധിതമായി നിലവിലുള്ളതിന് ശുപാര്ശ ചെയ്യുന്നതിനുമാണ് നിര്ദ്ദേശത്തിലൂടെ ഉദ്ദേശിക്കുന്നത്. അത്തരം അനുബന്ധ സ്ഥാപനങ്ങള്/യൂണിറ്റുകള്/ സംയുക്ത സംരംഭങ്ങൾ എന്നിവയിലെ അവരുടെ നിക്ഷേപം ഉചിതമായ സമയത്ത് ധനസമ്പാദനത്തിന് അവരെ പ്രാപ്തരാക്കും. അതല്ലെങ്കില് നഷ്ടമുണ്ടാക്കുന്നതും കാര്യക്ഷമമല്ലാത്തതുമായ അനുബന്ധസ്ഥാപനങ്ങള്/യൂണിറ്റ്/സംയുക്ത സംരംഭങ്ങൾ യഥാസമയം അടച്ചുപൂട്ടാന് സഹായിക്കും. ഇത് വേഗത്തില് തീരുമാനങ്ങള് എടുക്കുന്നതിനും പാഴാകുന്ന പ്രവര്ത്തന/സാമ്പത്തിക ചെലവുകള് ലാഭിക്കുന്നതിനും പൊതുമേഖലാ സംരംഭങ്ങളെ സഹായിക്കും.
-ND-
(
രാഷ്ട്രപതിയുടെ കാര്യാലയം
രാഷ്ട്രപതി ഗാന്ധി സമാധാന പുരസ്ക്കാരങ്ങള് സമ്മാനിച്ചു
രാഷ്ട്രപതി ശ്രീ രാം നാഥ് കോവിന്ദ് 2015, 2016, 2017, 2018 വര്ഷങ്ങളിലെ ഗാന്ധി സമാധാന പുരസ്ക്കാരങ്ങള് രാഷ്ട്രപതി ഭവനില് നടന്ന ചടങ്ങില് വച്ച് സമ്മാനിച്ചു. 2015ലെ ഗാന്ധി സമാധാന പുരസ്ക്കാരം കന്യാകുമാരി വിവേകാനന്ദ കേന്ദ്രത്തിനും, 2016ലെ പുരസ്ക്കാരം അക്ഷയ പാത്ര ഫൗണ്ടേഷനും സുലഭ് ഇന്റര്നാഷണലിനും സംയുക്തമായും, 2017ലെ പുരസ്ക്കാരം ഏകല് അഭിയാന് ട്രസ്റ്റിനും, 2018ലേത് ശ്രീ യോഹയ് സസകാവയ്ക്കും സമ്മാനിച്ചു. പ്രധാനമന്ത്രി ശ്രീ നരേന്ദ്ര മോദി, കേന്ദ്ര സാംസ്കാരിക സഹമന്ത്രി ഡോ. മഹേഷ് ശര്മ്മ എന്നിവര് പങ്കെടുത്തു.
ഒരു കോടി രൂപയും പ്രശസ്തി പത്രവും അടങ്ങുന്നതാണ് ഗാന്ധി സമാധാന പുരസ്ക്കാരം. പ്രധാനമന്ത്രി അധ്യക്ഷനായ ഉന്നത തല സമിതിയാണ് വിജയികളെ തിരഞ്ഞെടുക്കുന്നത്.
(IE/BSN
സൂക്ഷ്മ, ചെറുകിട, ഇടത്തരം മന്ത്രാലയം
എംഎസ്എംഇ മേഖലയ്ക്കുള്ള സഹായം
സമാധാൻ  പോർട്ടലിൽ ലഭ്യമായ വിവരങ്ങൾ പ്രകാരം , 01.04.2020 മുതൽ സൂക്ഷ്മ-ചെറുകിട മേഖലകളിലേക്കുള്ള മൊത്തം കുടിശ്ശിക 11,741.21 കോടി രൂപയാണ്.
സംസ്ഥാന/കേന്ദ്ര ഭരണ പ്രദേശങ്ങളിലെ സൂക്ഷ്മ, ചെറുകിട സംരംഭങ്ങൾക്ക്  പണം നൽകുന്നതിലെ കാലതാമസം വരുന്ന കേസുകൾ കൈകാര്യം ചെയ്യുന്നത് മൈക്രോ & സ്മോൾ എന്റർപ്രൈസസ് ഫെസിലിറ്റേഷൻ കൗൺസിലുകൾ  ആണ്.
ഉൽപ്പന്നങ്ങളും സേവനങ്ങളും വാങ്ങുന്നവരിൽ നിന്ന് സൂക്ഷ്മ, ചെറുകിട സംരംഭകർക്കുള്ള കുടിശ്ശിക ‘സമധാൻ’ വെബ് പോർട്ടൽ വഴി അറിയാനാകും. സമാധാൻ പോർട്ടലിനുള്ളിലെ ഒരു പ്രത്യേക ഉപ പോർട്ടൽ, സൂക്ഷ്മ-ചെറുകിട-ഇടത്തരം സംരംഭങ്ങൾക്ക് കേന്ദ്ര ഗവൺമെന്റ് മന്ത്രാലയങ്ങൾ/വകുപ്പുകൾ, കേന്ദ്ര പൊതുമേഖലാ സ്ഥാപനങ്ങൾ എന്നിവ നൽകാനുള്ള കുടിശ്ശികകളും/പ്രതിമാസം നൽകേണ്ട തുകയും നിരീക്ഷിക്കുന്നു. സംസ്ഥാനങ്ങൾ/കേന്ദ്രഭരണ പ്രദേശങ്ങൾ എന്നിവയിൽ നിന്നും എംഎസ്ഇ-കൾക്കുള്ള പ്രതിഫലത്തിൽ കാലതാമസം വരുന്ന പ്രശ്നങ്ങൾ കാലാകാലങ്ങളിൽ കേന്ദ്ര സൂക്ഷ്മ-ചെറുകിട-ഇടത്തരം സംരംഭക മന്ത്രാലയം ഏറ്റെടുക്കുന്നു.
സമ്പദ് വ്യവസ്ഥയെ, പ്രത്യേകിച്ച് എംഎസ്എംഇ മേഖലയെ പിന്തുണയ്ക്കുന്നതിനായി കേന്ദ്ര ഗവൺമെന്റ് ആത്മ നിർഭർ ഭാരതിന് കീഴിൽ നിരവധി നടപടികൾ പ്രഖ്യാപിച്ചു. ഇതിൽ
 പ്രതിസന്ധി നേരിടുന്ന എംഎസ്എംഇകൾക്ക് 20,000 കോടി രൂപയുടെ സബോർഡിനേറ്റ് ഡെറ്റ്
 എം എസ് എം ഇ ഫണ്ട് ഓഫ് ഫണ്ടസ്  വഴി 50,000 കോടിയുടെ ഇക്വിറ്റി ഇൻഫ്യൂഷൻ
 എംഎസ്എംഇകൾ ഉൾപ്പെടെയുള്ള വ്യവസായങ്ങൾക്കായി 3 ലക്ഷം കോടി രൂപയുടെ അടിയന്തര വായ്പാ ലൈൻ ഗ്യാരണ്ടി പദ്ധതി  
 എം എസ് എം ഇ-യുടെ പുതിയ നിർവ്വചനം
 200 കോടി രൂപ വരെയുള്ള ഗവൺമെന്റ് സമാഹരണത്തിന് ആഗോള ടെൻഡറുകൾ ഒഴിവാക്കൽ എന്നിവ ഉൾപ്പെടുന്നു.
എം എസ് എം ഇ മന്ത്രാലയം സൂക്ഷ്മ, ചെറുകിട സംരംഭങ്ങൾക്കായി വായ്പ ഗ്യാരന്റി പദ്ധതി നടപ്പിലാക്കുന്നു, ഇതിന് കീഴിൽ നിർമ്മാണത്തിലോ സേവന പ്രവർത്തനത്തിലോ ഏർപ്പെട്ടിരിക്കുന്ന പുതിയതും നിലവിലുള്ളതുമായ, സൂക്ഷ്മ ചെറുകിട സംരംഭങ്ങൾക്ക് ബാങ്കുകളിൽ നിന്നും മറ്റ് അംഗീകൃത വായ്പ സ്ഥാപനങ്ങളിൽ നിന്നും 200 ലക്ഷം രൂപ വരെ ഈടില്ലാത്ത വായ്പ ലഭിക്കും.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിൽ കേന്ദ്ര സൂക്ഷ്മ, ചെറുകിട, ഇടത്തരം വ്യവസായ മന്ത്രി ശ്രീ നാരായൺ റാണെയാണ് ഇക്കാര്യം അറിയിച്ചത്.
ധനകാര്യ മന്ത്രാലയം
പ്രവര്ത്തന മികവു പ്രകടിപ്പിക്കുന്നതും സാമ്പത്തിക, സാമൂഹിക രംഗങ്ങളില് ബഹുമുഖ ഫലം നല്കുന്നതുമായ നിയമ സംവിധാനത്തിന് സാമ്പത്തിക സര്വേയില് ശുപാര്ശ.
(സാമ്പത്തിക ഭരണ നിര്വഹണവും നിയമ പാലനവും തമ്മിലുള്ള ബന്ധത്തേക്കുറിച്ച് പ്രത്യേകം പരാമര്ശിച്ച് ധന, വാണിജ്യകാര്യ മന്ത്രി ശ്രീമതി നിര്മലാ സീതാരമന് പാര്ലമെന്റില് അവതരിപ്പിച്ച 2018-19ലെ സാമ്പത്തിക സര്വേ. അനായാസ വ്യവസായാനുമതി സമീപനത്തിന് ഏറ്റവും പ്രധാന തടസ്സം നിയമപാലനത്തില് നേരിടുന്ന ദൗര്ബല്യമാണ് എന്ന് സര്വേ സൂചിപ്പിക്കുന്നു. അപേക്ഷകള്ക്ക് സമയ ബന്ധിതമായി പരിഹാരമുണ്ടാക്കുകയും നിയമപാലനത്തിന് ഏകതാനത ഉണ്ടാവുകയും വേണം. '' രാജ്യത്തെ നീതിന്യായസംവിധാനത്തില് 3.5 കോടി കേസുകള് കെട്ടിക്കിടക്കുന്നത് യാദൃശ്ചികമല്ല. അതിലേറെയും ജില്ലാ കോടതികളിലും അതിനു താഴെയുമാണ്. 87.5 ശതമാനം കേസുകള് കെട്ടിക്കിടക്കുന്നതും അവിടെയാണ്'' സര്വേയില് ചൂണ്ടിക്കാണിക്കുന്നു. ഈ രംഗത്ത് പരിഷ്കരണം ആവശ്യമാണ്. നിയമ പരിപാലന രംഗത്തെ കുറഞ്ഞ നിക്ഷേപം സാമ്പത്തിക വളര്ച്ചയ്ക്കും മെച്ചപ്പെട്ട സാമൂഹിക ജീവിതത്തിനും പ്രധാന തടസ്സമാണ്.
കിട്ടാക്കടങ്ങള് പിരിച്ചെടുക്കുന്നതിനും ചരക്കു സേവന നികുതി നടപ്പാക്കുന്നതിനും ഗവണ്മെന്റ് പ്രകടിപ്പിക്കുന്ന ഇഛാശക്തി സാമ്പത്തിക സര്വേ ഉയര്ത്തിപ്പിടിക്കുന്നു. ഇത് അനായാസ വ്യവസായവല്ക്കരണത്തെ സഹായിക്കും. ഈ കാര്യത്തില് 142ല് നിന്ന് 77-ാ റാങ്കിലേക്ക് കഴിഞ്ഞ നാലു വര്ഷംകൊണ്ട് ഇന്ത്യ ചാടിക്കടന്നതായും സര്വേ വ്യക്തമാക്കുന്നു.
കാര്യക്ഷമത വര്ധിപ്പിക്കുകയും അഞ്ച് വര്ഷത്തെ കെട്ടിക്കിടക്കുന്ന കേസുകള് നികത്തുകയും ചെയ്യാന് അധികം ജഡ്ജിമാര് വേണം. നന്നായി പ്രവര്ത്തിക്കുന്നതും മികവു പ്രകടമാക്കി സാമ്പത്തിക, സാമൂഹിക രംഗങ്ങളില് ബഹുമുഖ ഫലം നല്കുന്നതുമായ നിയമ സംവിധാനത്തിനാണ് സാമ്പത്തിക സര്വേയില് ശുപാര്ശ. ഇതാണ് ഇന്ത്യക്ക് ചെയ്യാവുന്ന ഏറ്റവും മികച്ച നിക്ഷേപം. പരമ്പരാഗത വിശ്വാസങ്ങള് വച്ചു പുലര്ത്തിക്കൊണ്ട് പ്രശ്നങ്ങള് പരിഹരിക്കാം എന്ന് കരുതുന്നത് പരസ്പരവിരുദ്ധമാണ്.
ഉത്തര്പ്രദേശ്, ബീഹാര്, ഒഡീഷ, ബംഗാള് സംസ്ഥാനങ്ങളില് കൂടുതല് ശ്രദ്ധ ആവശ്യമുള്ളവിധം കെട്ടിക്കിടക്കുന്ന കേസുകളുടെ എണ്ണം കൂടുതലാണ്. അധികം ജഡ്ജിമാരെ നിയമിക്കുന്നതില് ഈ സംസ്ഥാനങ്ങള്ക്ക് ഉയര്ന്ന മുന്ഗണന നല്കണമെന്നും സര്വേ നിര്ദേശിക്കുന്നു.
നീതിപാലന സംവിധാനത്തിന്റെ ഉല്പ്പാദനക്ഷമത വര്ധിപ്പിക്കാന് സര്വേയിലുള്ള മറ്റു നിര്ദേശങ്ങള്: പ്രവൃത്തി ദിനങ്ങള് വര്ധിപ്പിക്കുക; നിയമപരിപാലന സംവിധാനത്തിന്റെ ഭരണപരമായ കാര്യങ്ങളില് പ്രത്യേക ശ്രദ്ധ ചെലുത്താന് ഇന്ത്യന് കോര്ട്ട്സ് ആന്റ് ട്രൈബ്യൂണല് സര്വീസസ് സ്ഥാപിക്കുക; കോടതികളുടെ കാര്യക്ഷമത വര്ധിപ്പിക്കുന്നതിന് സാങ്കേതികവിദ്യ കൂടുതലായി ഉപയോഗപ്പെടുത്തുക. ഉദാഹരണത്തിന്, നിയമ, നീതിന്യായ മന്ത്രാലയം ഘട്ടങ്ങളായി നടപ്പാക്കിയ കോര്ട്ട്സ് മിഷന് മോഡ് പദ്ധതി, നാഷണല് ജുഡീഷ്യല് ഡേറ്റ ഗ്രിഡ് എന്നിവ നടപ്പിലാക്കണമെന്നും സര്വ്വെ നിര്ദ്ദേശിക്കുന്നു.
PSR/ND MRD – 374
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി ജനങ്ങൾക്ക് ഹോളി ആശംസകൾ നേർന്നു
(ന്യൂഡൽഹി , മാർച്ച് 17, 2021
ഉപരാഷ്ട്രപതി ശ്രീ എം. വെങ്കയ്യ നായിഡു ജനങ്ങൾക്ക് ഹോളി ആശംസകൾ നേർന്നു.കുടുംബങ്ങൾക്കും സുഹൃത്തുക്കൾക്കും ഒത്തുചേരാനും സ്വതസിദ്ധമായ, സന്തോഷകരമായ ജീവിത ആഘോഷത്തിന്റെ ചേതനയിൽ ആഹ്ളാദിക്കാനുമുള്ള അവസരമാണ് ഹോളിയെന്ന് സൂചിപ്പിച്ച അദ്ദേഹം, തിന്മയുടെ മേൽ നന്മയുടെ വിജയത്തെ ഇത് പ്രതീകപ്പെടുത്തുന്നു എന്നും പറഞ്ഞു .ഹോളി എല്ലാവരുടെയും ജീവിതത്തിൽ സമാധാനവും, ഐക്യവും, സമൃദ്ധിയും, സന്തോഷവും കൊണ്ടുവരട്ടെ എന്ന് അദ്ദേഹം പ്രത്യാശപ്രകടിപ്പിച്ചു